Burjassot acull la presentació de la novel·la ‘Es la noche y es la aurora’, d’Elvira García Bello, finalista del XXVII Premi de Novel·la Fernando Lara 2022
2025-07-24

La sala d’audiovisuals de la Casa de Cultura de Burjassot obrirà les portes a la primera presentació literària de l’any, dins de la programació de foment de la lectura de les Biblioteques Municipals. Una presentació molt especial ja que el llibre que es presentarà, Es la noche y es la aurora, de la burjassotera Elvira García Bello, ha estat entre els 10 finalistes del XXVII Premi de Novel·la Fernando Lara 2022.

En la presentació, que tindrà lloc dijous que ve 18 de gener, a les 19.00 hores, l’autora estarà acompanyada pel seu editor, Salvador Raga i per l’artista, també burjassotera, Ana Mayol.

Es la noche y es la aurora és la història de tres dones que viuen èpoques molt diferents i han de superar, cadascuna a la seua manera, les diverses circumstàncies que les limiten, impedint-les ser allò a què aspiren, persones lliures i independents. La necessitat de sobreviure a circumstàncies hostils les obliga a teixir les seues vides amb silencis, renúncies, perseverança i molta passió per aconseguir els seus ideals, conscients que la seua tasca transcendix generacions. Malena és la primera de les dones que es presenten en esta genial obra. Dona nascuda a principis del segle XX en un recòndit llogaret gallec. En segon lloc estarà Aurora, la filla de Malena. La seua joventut transcorre durant l’adveniment de la Segona República i, en la tercera generació, arribarà Malena, filla menor d’Aurora, neta de la primera protagonista del llibre i de la qual porta el seu nom. Malena aconseguix una llicenciatura en Història al final dels anys 70 i d’un llarg període de dictadura.

Esbrinar què va succeir portarà la trama per un apassionant i ardu camí d’investigació que permetrà a Malena reconstruir el dur procés d’exili interior de la seua mare i la traumàtica existència de la seua àvia. Amb especial emoció, acudixen a l’origen, l’amagat llogaret de la qual un dia va eixir la seua àvia contra la seua voluntat, recuperant així la seua memòria, la seua identitat i la seua dignitat, ocultes durant tant de temps.

Elvira Garcia Bello és professora de Filosofia en l’IES de la veïna localitat de l’Eliana i combina la seua passió per la Filosofia amb el seu amor per l’escriptura. La seua vida professional es caracteritza per una apassionada dedicació a la docència de la Filosofia en l’ensenyament públic, estimulant en les ments joves el pensament crític i racional sense desvincular-lo de la part emocional.

Són nombroses les publicacions que ha realitzat Elvira en estos anys de creació literària fins a arribar a Es la noche y es la aurora, editada per Vinatea Editorial que es presentarà, com s’ha assenyalat, el 18 de gener a Burjassot.